הסיסמה שהזנת שגויה: מי פרץ לפייסבוק של ג'קי חוגי? - וואלה! ברנז'ה
הסיסמה שהזנת שגויה: מי פרץ לפייסבוק של ג'קי חוגי?
ג'קי חוגי, הפרשן לענייני ערבים של גלי צה"ל, גילה שחשבונות הג'ימייל והפייסבוק שלו נפרצו, ככל הנראה על ידי גורם שנמצא בלבנון. חוגי: "זאת לא הפעם הראשונה שמנסים לפרוץ מרחוק למחשב או לטלפון שלי"
מיה מנע יום שלישי, 27 באוקטובר 2015, 17:04
הסיסמה שונתה מלבנון. הודעות המערכת שקיבל חוגי (צילום מסך)
ג'קי חוגי (צילום: צילום מסך)
גורם שמיקומו זוהה בלבנון הצליח לחדור לחשבונות הדואר האלקטרוני והפייסבוק של הפרשן לענייני ערבים של גלי צה"ל ג'קי חוגי.
לפני יומיים גילה חוגי כי נחסמה הכניסה שלו לחשבון הפייסבוק ולג'ימייל. בזמן שניסה להיכנס קיבל חוגי התרעות והודעות מערכת בשני החשבונות כי בוצעה חדירה והסיסמה שונתה. תיבת הג'ימייל אף הצליחה לאתר מאין נעשתה החדירה, וצוין כי שינוי הסיסמה נעשה מלבנון.
"זאת לא הפעם הראשונה שמנסים לפרוץ מרחוק למחשב או לטלפון שלי. בפעם הקודמת, לפני כחצי שנה, זה נעשה באמצעים אחרים. אם הניסיון הפעם באמת בוצע מלבנון, יש שתי אפשרויות מובילות לגבי מי יזם אותו - חיזבאללה או המודיעין של צבא לבנון", אומר חוגי לוואלה ברנז'ה.